EA ปี 65 ฤดูเก็บเกี่ยว
ในช่วง 2–3 ปีที่ผ่านมา EA มีการลงทุนที่เกี่ยวข้องกับ New S-Curve ค่อนข้างเยอะ โดยเฉพาะธุรกิจยานยนต์ไฟฟ้า หรืออีวี
ในช่วง 2–3 ปีที่ผ่านมา EA มีการลงทุนที่เกี่ยวข้องกับ New S-Curve ค่อนข้างเยอะ โดยเฉพาะธุรกิจยานยนต์ไฟฟ้า หรืออีวี
29 ม.ค. 2565

คุณค่าบริษัท
ในช่วง 2–3 ปีที่ผ่านมา บริษัท พลังงานบริสุทธิ์ จำกัด (มหาชน) หรือ EA มีการลงทุนที่เกี่ยวข้องกับ New S-Curve ค่อนข้างเยอะ โดยเฉพาะธุรกิจยานยนต์ไฟฟ้า หรืออีวี ไม่ว่าจะเป็นการสร้างโรงงานผลิตแบตเตอรี่ สร้างสถานีชาร์จรถไฟฟ้า ธุรกิจเรือไฟฟ้า รวมทั้งการไปลงทุนในบริษัท เน็กซ์ พอยท์ จำกัด (มหาชน) หรือ NEX ซึ่งเป็นกลางน้ำ ทำชิ้นส่วนอะไหล่ นำเข้า-ประกอบรถบัสไฟฟ้า และศูนย์ซ่อมบำรุง
จะเห็นว่า EA พยายามสร้างระบบนิเวศของธุรกิจอีวี ซึ่งเป็น New S-Curve ของ EA
ทำให้ในปี 2565 คาดจะเป็นปีแห่งการเก็บเกี่ยวการลงทุน เริ่มจากธุรกิจยานยนต์ไฟฟ้า โดยจะมุ่งเน้นรถบัสไฟฟ้าเป็นหลัก ซึ่งปัจจุบันมีออเดอร์เข้ามาแล้วประมาณ 500 คัน โดยในปี 2564 ได้ส่งมอบรถยนต์ไฟฟ้าไปแล้วกว่า 120  คัน  ในอนาคตอาจจะมียอดออเดอร์เพิ่มขึ้น โดยอยู่ระหว่างการเจรจากับภาคเอกชนและหน่วยงานราชการหลายราย
สำหรับเรือโดยสารไฟฟ้า มีการรับมอบเรือมาแล้ว 20 ลำ เปิดให้บริการครบทั้ง 3 สายแล้ว คือ สายเมโทร ไลน์  (ท่าสาทร-ท่าพระราม7) รองรับคนในกลุ่มหัวเมืองชั้นใน, สายเออร์เบิน ไลน์ (ท่าสาทร-ท่าพระนั่งเกล้า) เชื่อมต่อกับสถานีรถไฟฟ้าใต้ดินเป็นหลัก และสาย ซิตี้ ไลน์ (ท่าสาทร-ท่าพระปิ่นเกล้า) คิดอัตราค่าบริการ 20 บาทตลอดสาย เปิดทุกวันไม่มีวันหยุด ตอนนี้มีผู้ใช้บริการมากขึ้น
ส่วนของสถานีชาร์จไฟฟ้า ได้ขยายไปแล้วกว่า 600 จุดทั่วประเทศ ขณะที่ล่าสุดเตรียมเปิดตัวโรงงานประกอบรถโดยสารไฟฟ้า มีกำลังการผลิต 3,000 คันต่อปี
อย่างไรก็ตาม การที่มาตรการสนับสนุนจากภาครัฐ เรื่องแคมเปญภาษีที่ยังค้างท่ออยู่ที่บอร์ดอีวี ถูกคาดหวังว่า ถ้ารัฐออกมาได้เร็ว EA ก็จะยิ่งเก็บเกี่ยวดอกผลได้เร็ว แต่ถ้าออกมาช้า ก็อาจจะต้องขยายเวลาไปอีกสักระยะ
ส่วนธุรกิจไฟฟ้า ซึ่งมีทั้งโซลาร์ฟาร์มและวินด์ฟาร์ม กำลังการผลิตรวม 664 เมกะวัตต์ จะเป็น cash cow ของบริษัท ด้านธุรกิจไบโอดีเซล จะเติบโตตามสภาพตลาด แต่จะมีสัดส่วนลดลงเรื่อย ๆ
สำหรับการประเมินมูลค่า (Valuation) ปัจจุบันราคาหุ้น EA ซื้อขายกันที่ P/E ระดับ  63.44 เท่า เทียบกับ P/E ตลาดโดยรวมที่ระดับ 20.57 เท่า ถือว่าราคาซื้อขายสูงกว่าตลาดหลายเท่า แต่อย่างไรก็ตาม ต้องดูว่าหลังจากประกาศงบไตรมาส 4 และปี 2564 จะกด P/E ได้มากน้อยแค่ไหน
…
รายชื่อผู้ถือหุ้นใหญ่
รายชื่อกรรมการ ตำแหน่ง